สรรพากรขยายเวลายื่นภาษีภ.พ.30
สรรพากรหนุดลดใช้กระดาษ ขยายเวลายื่นภาษีของผู้ประกอบการเพิ่มขึ้นอีก8วันในวันที่23ของเดือนถัดไป
17 พ.ค. 2555

สรรพากรหนุดลดใช้กระดาษ ขยายเวลายื่นภาษีของผู้ประกอบการเพิ่มขึ้นอีก8วันในวันที่23ของเดือนถัดไป 
วันนี้ (17พ.ค.) กรมสรรพากรแจ้งกำหนดขยายเวลายื่นแบบแสดงภาษีมูลค่าเพิ่ม หรือ ภ.พ.30 ให้กับผู้ประกอบการเพิ่มขึ้นอีก 8 วัน จากเดิมต้องยื่นแบบภายในวันที่ 15 ของเดือนถัดไป เป็นภายในวันที่ 23 ของเดือนถัดไป โดยให้สิทธิเฉพาะการยืนแบบ หรือ ชำระภาษีผ่านทางอินเทอร์เน็ตเท่านั้น 
ทั้งนี้ เพื่อเป็นการส่งเสริมและสนันสนุนการลดใช้กระดาษ รวมทั้งประหยัดพลังงานในการเดินทางไปยื่นแบบโครงการร่วมชดเชยการปล่อยคาร์บอนไดออกไซด์ของกรมสรรพากร ที่ช่วยปลูกจิตสำนึกให้ผู้เสียภาษีมีส่วนร่วมกับสังคมในการลดภาระโลกร้อนไปด้วยกัน ผู้เสียภาษีสามารถค้นหาข้อมูลในการขยายเวลายืดแบบได้ที่ www.rd.go.th หรือโทรสายด่วน rd call center 1161